ביומן האינתיפאדה המושתקת של הקול היהודי נרשמו השבוע 47 אירועי טרור שביצעו ערבים כנגד יהודים ברחבי הארץ. בפיגוע טרור בברקן נרצחו שני יהודים שעבדו במפעל קבוצת אלון במקום.

ביום חמישי שעבר שלף נער ערבי סכין לעבר חיילים שעמדו במחסום מכבים בבנימין. טרם יצאה הודעה על תפיסת הנער הערבי.

בכביש עוקף עבוד הניחו ערבים מספר צמיגים בוערים שאחד מהם מטען הבשלה. תושבת שעברה במקום תיעדה את פיצוץ המטען המסוכן. סמוך לקיבוץ ראש צורים בגוש עציון, הציתו ערבים שריפה גדולה.

ביום שישי התפרעו ערבים סמוך לכפר ניעלין ויידו אבנים ובקבוקי תבערה לעבר כוחות צה"ל. במוצאי שבת נרגמו באבנים רכבי יהודים במספר מוקדים ברחבי יהודה ושומרון.

ביום ראשון בשעות הבוקר הגיע לאיזור התעשייה ברקן שבשומרון המחבל אשרף נעלוואה שעבד במקום.

לאחר שקיבל משימות עבודה והחל את סדר יומו עלה לקומת המשרדים והחל לטבוח ביושבי המשרד באמצעות נשק שנשא בתיקו.

המחבל כפת את העובדת קים לבנגרוד יחזקאל הי"ד וירה בה למוות וכן ירה במנהל החשבונות במפעל זיו חג'בי הי"ד. המחבל טרם נתפס עד כה.

בשעות הערב יידו ערבים בקבוק תבערה לעבר גדר היישוב פסגות. גם לעבר גדר כרמי צור יידו ערבים בקבוקי תבערה.

ביום שני התפרעו ערבים סמוך לכפר קדום שבשומרון במהלך מסיק זיתים.

ביום שלישי נזרקו אבנים לעבר כלי רכב של יהודים במספר מוקדים בינהם בכפר עבוד, ובצומת הבייתות בשומרון.

בלילה שבין שלישי לרביעי יידו ערבים אבנים לעבר כלי רכב סמוך לכוכב השחר. נהג משאית יהודי נפצע כתוצאה מהאבנים ונזקק לטיפול רפואי.

ביום רביעי הציתו ערבים מהכפר עוריף מספר נקודות סמוך לגבעת קומי אורי שביצהר, מספר יהודים שהגיעו למקום נעצרו על ידי המשטרה שטענה שתקפו את הערבים למרות שלטענתם הם אלה שהותקפו.

בלילה שבין יום רביעי לחמישי הבחין נהג שנסע בכביש 446 בבנימין במספר צמיגים בוערים על הכביש בינהם מטען הבשלה. הנהג יצא לבדוק במה מדובר וערבי שככל הנראה המתין בצד הכביש קפץ לרכבו ושדד אותו. הערבי נמלט לכיוון הכפר שוקבא.

ביום חמישי סמוך לשעה 13:00 בצהריים הגיע מחבל ערבי לצומת בה"ד 3 שבשומרון ודקר חייל שעמד במקום בפניו ובפלג גופו העליון.

המחבל נמלט לעבר הכפר חווארה. יריות שירו חיילים לעברו פגעו בשני רכבי יהודים שנסעו במקום ואך בנס נפצעה אשה שנסעה באחד מן הרכבים במצב קל.